"Setswana Puo ya Gae (HL)/P2 17 DBE/Ngwanaitseele 2017 NSC – Memorantamo POTSO 18 (POTSO YA TLHAMO) ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tlhamo ya motlhatlhojwa. GA SE LORATO – MJ Magasa • Dikgang tsa dikomano tsa batsadi ga di ame bana ka gope. Bana ga ba a tshwanela go atlhola, go gobelela kgotsa go tsaya letlhakore la yo mongwe wa batsadi ba bona. • Se ba tshwanelwang ke go se dira ke go ithuta mo diphosong tse batsadi ba di dirang, maikaelelo e le go tokafatsa matshelo a bona a isago. • Rre Motsamai o dirile diphoso go tlala seatla, ka a ne a sa tlamele lelapa la gagwe, mme bana ba ne ba lala le ramatheka. Kwa sekolong bana ba bidiwa boarme skepsel e bile ba kgobotlediwa ka mafoko jaaka a ne a ba bitsa difelekwane. Bogolo go dilo tsotlhe, o ne a sa ikaelela go duela makgolo a mararo a diranta a kgodiso ya bana ntswa a tlamela bana ba banna ba bangwe. • Le fa go ntse jalo, seno ga se reye gore Lesego le Emang ba tshwanetse go ema le mmaabona fa di feletse Motsamai morutsheng. • Motsamai o tla gae a bo a ikgalefisa go thiba mmitlwa ka madi gonne a ntse a se teng mo gae. Gadifele o araba Motsamai ka mabifi, Lesego o raya mmaagwe a re a bolelele rraagwe gonne o senngwa ke gore ga a bolelelwe ntswa a sa bolo go ba tlogela. • Lesego ga a tshwanela go tsena kgang ya ga mmaagwe le rraagwe ka e le ngwana. O tshwanetse go ba tlogela ba kgakgauthane boobabedi, mme a se ka a tsaya letlhakore la ga ope gonne kgang eo e sa mo ame ka gope ka e le ngwana. • Se a tshwanetseng go se dira ke go ithuta mo diphosong tsa ga rraagwe gore motsing a nang le lelapa le e leng la gagwe a tshele botshelo jo bo botoka go na le jwa kwa gaabo ka a bone se se neng se tlhola dintwa tse di neng di tlhagelela mo lapeng la gaabo. • Motsamai fa a boela gae ka ntlha ya fa di mo feletse morutsheng, Lesego le Emang ba biletsa mmaabo Bra Dan ka ba kaya gore rraabo o ntse a ba latlhile, mme botshelo jwa ga mmaabona bo ne bo tshwanetse go tswelela. • Ga go kgathalesege gore Motsamai o ntse a latlhile bana ba gagwe, se se salang ke gore ke rraabo. Ka jalo ba tshwanetse go mo naya tlotlo e e mo tshwanetseng jaaka tlhogo ya lelapa, mme ba tlogele mmaabona go itwela ntwa ya gagwe le mogatse. • Ga go matshwanedi gore ba biletse mmaabona nyatsi ka e le bana. Ntwa e e fagileng ke ya ga Gadifele le Motsamai, bona ba tshwanetse go leka go ipetlela isago e e phatsimang gore ba se ka ba gata fa batsadi ba bona ba gatileng teng. • Ba a gobelela e bile ba tsaya letlhakore ka ba ya le mmabona gonne ba re Gadifele a fe rraabona dijo, mme ga ba ka ke ba mo pega koloi ya bona. A ba lebetse seane se se reng gaabo motho go thebe phatshwa! • E kete ba ka bo ba dule mo kgannyeng e, mme ba e tlogelela Gadifele gonne ba itlhokisa masego le matlhogonolo a rraabona a ba timileng ona. Se ba neng ba tshwanetse go se dira e ne e le go tlhokomela rraabona le fa a ne a ba sotlile. • Mmaabona fa a tlogela rraabona a wetse fa fatshe ke kotlhao e mo fang yona jaaka e le mogatse e bile a mo sotlile. Jaanong bona ba di tsena ka ntlha ya eng bogolosegolo e le bana e bile motho yo o weleng yo e le madi a bona! [25] Kwalololo e ileditswe Phetla"